
Indokolás
a közterületek fellobogózásáról
szóló ../2016.(…..) önkormányzati rendelethez

A Magyarország címerének és zászlajának használatáról, valamint az állami kitüntetéseiről szóló 2011. évi CCII. törvény 7. § (6) bekezdése szerint a közterületeket a nemzeti ünnepeken önkormányzati rendeletben meghatározott módon fel kell lobogózni. 

1-3 §-ok: 
A közterületek fellobogózásának módját határozza meg.

4. §:
A hatályba léptető és hatályon kívül helyező rendelkezéseket tartalmaz.



Hatásvizsgálat

a közterületek fellobogózásáról
szóló ../2016.(…..) önkormányzati rendelethez

1. Társadalmi-gazdasági, költségvetési hatása:
A rendelet-tervezetnek társadalmi-gazdasági, költségvetési hatása nincs.

1. Környezeti és egészségi hatása, következményei:
A rendelet-tervezetnek környezeti és egészségi hatása nincs.

1. Adminisztratív terheket befolyásoló hatás:
A rendelet megalkotása adminisztratív többlet terhet nem jelent. 

1. A jogszabály megalkotásának szükségessége, a jogalkotás elmaradásának várható következményei: 
Magasabb szintű jogszabály szerint szükséges rendelet alkotni. 

1. A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.

6.	A rendelet megalkotásának elmaradása esetén várható következmények:
A jogszabályi rendelkezéseknek történő megfelelés elmaradása. 

Martfű, 2016. szeptember 12. 
										Dr. Papp Antal 
										polgármester 




MARTFŰ VÁROS ÖNKORMÁNYZATA
KÉPVISELŐ-TESTÜLETÉNEK

../2016.(……) önkormányzati rendelete

a közterületek fellobogózásáról

Martfű Város Önkormányzatának Képviselő-testülete Magyarország Alaptörvénye 32. cikk (2) bekezdésében foglalt hatáskörében eljárva, Magyarország címerének és zászlajának használatáról, valamint az állami kitüntetéseiről szóló 2011. évi CCII. törvény 24. § (5) bekezdésében kapott felhatalmazás alapján a következőket rendeli el:


1. §	(1)	Magyarország Alaptörvénye J) cikk (1) bekezdésében meghatározott nemzeti ünnepeken a rendelet 1. melléklete szerinti közterületeket az erre a célra felszerelt zászlótartókon fel kell lobogózni.
(2)	A polgármester az (1) bekezdésben foglalt ünnepeken kívül is elrendelheti a közterületek fellobogózását.
(3)	Az (1) bekezdésben foglalt ünnepeken a közterületeket Magyarország zászlajával és a város zászlajával kell fellobogózni.

2. §	(1)	A fellobogózást az ünnepet megelőző napon 16 óráig, a zászlók levételét az ünnepet követő nap 16 óráig kell elvégezni. 
	(2)	A közterületeken álló létesítményekre, különösen köz- és díszkivilágító berendezésekre zászlótartót csak úgy szabad felszerelni, hogy a létesítmény üzemeltetését, karbantartását ne akadályozza, balesetet ne okozzon.
	(3)	A testvér- és partnervárosokból érkező hivatalos delegációk tiszteletére a nemzeti vagy városi zászlajukat az önkormányzat székhelye előtti térre ki kell helyezni. 

3. §	A közterületek fellobogózását a Martfűi Városfejlesztési Nonprofit Kft. végzi. 

Záró rendelkezések

4. §	Ez a rendelet kihirdetését követő napon lép hatályba. 



	Dr. Papp Antal 							Szász Éva
	polgármester								jegyző

